**C.5 ผลและกระบวนการทำนุบำรุงศิลปะและวัฒนธรรมเพื่อให้สอดคล้องหรือ**

**บูรณาการกับพันธกิจอื่นของสถาบัน**

|  |  |  |
| --- | --- | --- |
| **C.5.2** | **:** | **มีการกำกับดูแลและประเมินผลการทำนุบำรุงศิลปะและวัฒนธรรมและกระบวนการทำนุบำรุงศิลปะและวัฒนธรรมให้ตอบสนองทิศทางการทำนุบำรุงศิลปะและวัฒนธรรมของหน่วยงานและใช้ผลการประเมินในการปรับปรุงกระบวนการหรือปรับทิศทาง** |
| **ปีที่ใช้ในการประเมิน** | **:** | ปีงบประมาณ 2563 |
| **ผู้รับผิดชอบ Criteria** | **:** | ศรีวรรณ บุญเรือง / อุไรภัสร์ ชัยเรืองวุฒิ |
| **หน่วยงาน** | **:** | กองส่งเสริมศิลปวัฒนธรรม |

**ผลการดำเนินงาน :**

 มหาวิทยาลัยแม่โจ้ มีกระบวนการในการกำกับติดตามและประเมินผลการทำนุบำรุงศิลปะและวัฒนธรรม มหาวิทยาลัยแม่โจ้ ประจำปีงบประมาณ พ.ศ. 2563 ดังนี้



ในการกำกับติดตามผลการดำเนินงานตามแผนปฏิบัติการทำนุบำรุงศิลปวัฒนธรรม ประจำปีงบประมาณ พ.ศ. 2563 รอบ 6 เดือน (1 ตุลาคม 2562 – 31 มีนาคม 2563) [มีผลการประเมินตามแผนประกอบไปด้วยตัวชี้วัดตามกลยุทธ์ จำนวน 5 ตัวชี้วัด มีภาพรวมผลการดำเนินงานตามตัวชี้วัดเฉลี่ยร้อยละ 43.69 (ระดับความสำเร็จ เท่ากับ 2 จากคะแนนเต็ม 5)](https://artsandculture.mju.ac.th/goverment/20111119104834_artsandculture/Doc_25640521094804_49528.pdf) โดยคณะกรรมการทำนุบำรุงศิลปวัฒนธรรม มหาวิทยาลัยแม่โจ้ มีข้อเสนอแนะดังนี้

**จุดเด่น** มีการนำองค์ความรู้ด้านศิลปวัฒนธรรมไปบูรณาการเข้ากับการพัฒนานักศึกษาในการสร้างสรรค์ผลงานที่โดดเด่น ดังนี้

1. มีการบูรณาการองค์ความรู้ด้านศิลปวัฒนธรรมเข้ากับการเรียนการสอน[ผ่านกิจกรรมการจัดทำ รถกระทงเพื่ออนุรักษ์สืบสานศิลปวัฒนธรรม และส่งเสริมการท่องเที่ยวของจังหวัดเชียงใหม่](https://artsandculture.mju.ac.th/wtms_newsDetail.aspx?nID=22255&lang=th-TH) โดยมีนักศึกษาคณะสถาปัตยกรรมศาสตร์และการออกแบบสิ่งแวดล้อม ร่วมออกแบบรถกระทง นักศึกษาคณะวิศวกรรมและอุตสาหกรรมเกษตร ร่วมจัดทำโครงสร้างรถกระทง นักศึกษาคณะศิลปศาสตร์ ร่วมเรียบเรียงบทรถกระทงทั้งภาไทยและภาษาต่างประเทศ เช่น ภาษาอังกฤษและภาษาจีน เป็นต้น และนักศึกษาคณะผลิตกรรมการเกษตร พร้อมด้วยนักศึกษาคณะอื่น ๆ ร่วมประดับตกแต่งรถกระทง

2. [ได้รับรางวัลชนะเลิศในการจัดทำโคมยี่เป็งและขบวนเข้าร่วมประกวดงานเทศกาลโคมยี่เป็งเชียงใหม่](https://artsandculture.mju.ac.th/wtms_newsDetail.aspx?nID=22248&lang=th-TH)เป็นการส่งเสริมนักศึกษาฝึกทักษะด้าน Soft Skill โดยการมีส่วนร่วมของนักศึกษาทุกคณะ

3. [ได้รับคัดเลือกเป็นตัวแทนจากภาคเหนือเข้าร่วมแข่งขันในการประกวดระดับประเทศ การประกวดดนตรีและการแสดงพื้นบ้าน ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช 2563 “รวมศิลป์ แผ่นดินสยาม”](https://www.youtube.com/watch?v=F0PBKG7vMQU) ในการเข้าร่วมประกวดนักศึกษาได้รับองค์ความรู้ด้านศิลปวัฒนธรรมสามารถนำความรู้ที่ได้ไปต่อยอดจนได้รับรางวัล อีกทั้งผู้เข้าร่วมโครงการยังมีส่วนร่วมในการอนุรักษ์ สืบสาน ศิลปวัฒนธรรมภูมิปัญญาพื้นบ้าน

4. นักศึกษามหาวิทยาลัยแม่โจ้ ได้นำองค์ความรู้ด้านศิลปวัฒนธรรมไปเผยแพร่ให้กับชาวต่างชาติ[ในโครงการสานสัมพันธ์มิตรภาพลาว - ไทย ครั้งที่ 16](https://artsandculture.mju.ac.th/wtms_newsDetail.aspx?nID=22269&lang=th-TH) ณ มหาวิทยาลัยแห่งชาติลาว นครหลวงเวียงจันทน์ สาธารณรัฐประชาธิปไตยประชาชนลาว

5. มีการบูรณาการด้านศิลปวัฒนธรรมเข้ากับการเรียนการสอน โดยการจัดโครงการ "แม่โจ้สานฝัน เสริมสร้างอนาคต” **ร่วมกับ สำนักบริหารและพัฒนาวิชาการ กองพัฒนานักศึกษา คณะ/วิทยาลัย เพื่อแนะนำหลักสูตรการเรียนการสอน มหาวิทยาลัยแม่โจ้ให้กับโรงเรียนต่าง ๆ เช่น** [**โรงเรียนเชียงดาววิทยาคม จังหวัดเชียงใหม่**](https://artsandculture.mju.ac.th/wtms_newsDetail.aspx?nID=22256&lang=th-TH)[**โรงเรียนสันป่าตองวิทยาคม จังหวัดเชียงใหม่**](https://artsandculture.mju.ac.th/wtms_newsDetail.aspx?nID=22257&lang=th-TH)[**โรงเรียนจักรคำคณาทร จังหวัดลำพูน**](https://artsandculture.mju.ac.th/wtms_newsDetail.aspx?nID=22319&lang=th-TH)[**โรงเรียนร้องกวางอนุสรณ์ จังหวัดแพร่**](https://artsandculture.mju.ac.th/wtms_newsDetail.aspx?nID=22271&lang=th-TH)

**จุดที่ควรปรับปรุง** ในการขับเคลื่อนแผนโดยคณะกรรมการได้วิเคราะห์จัดลำดับความสำคัญ เพื่อนำไปปรับปรุงแผนการดำเนินงานในรอบครึ่งปีหลัง ดังนี้

1. การระบาดของเชื้อไวรัสโคโรนา (โควิด- 19) รูปแบบในการจัดโครงการ/กิจกรรมไม่เป็นไปตามมาตรการการควบคุมโรค ทำให้ไม่สามารถจัดโครงการ/กิจกรรมขับเคลื่อนตัวชี้วัดให้เป็นไปตามแผนได้คณะกรรมการได้มีข้อเสนอแนะให้ดำเนินการปรับเปลี่ยนรูปแบบการจัดโครงการ/กิจกรรมให้เป็นไปตามประกาศการควบคุมโรคระบาดเชื้อไวรัสโคโรนา (โควิด- 19)

2. ควรใช้เทคโนโลยีสารสนเทศในปัจจุบันมาบูรณาการกับการถ่ายทอดองค์ความรู้ด้านศิลปวัฒนธรรม วัฒนธรรมการเกษตร เพื่อให้ผู้ที่สนใจได้ศึกษาผ่านทางสื่อออนไลน์

3. ควรมีระบบการประเมินผู้เข้าใช้บริการ เพื่อเป็นฐานข้อมูลในการปรับปรุง พัฒนารูปแบบการจัดโครงการ/กิจกรรม ในรูปแบบออนไลน์ต่อไป

 ในการกำกับติดตามผลการดำเนินงานตามแผนปฏิบัติการทำนุบำรุงศิลปวัฒนธรรม ประจำปีงบประมาณ พ.ศ. 2563 รอบ 9 เดือน (1 ตุลาคม 2562 – 30 มิถุนายน 2563) [ผลการประเมินตามแผนประกอบไปด้วยตัวชี้วัดตามกลยุทธ์ จำนวน 5 ตัวชี้วัด มีภาพรวมผลการดำเนินงานตามตัวชี้วัดเฉลี่ยร้อยละ 52.49 (ระดับความสำเร็จ เท่ากับ 3 จากคะแนนเต็ม 5)](https://artsandculture.mju.ac.th/goverment/20111119104834_artsandculture/Doc_25640521094819_774492.pdf)

 มีการนำข้อเสนอแนะจากการประเมินผลการดำเนินงาน รอบ 6 เดือน มาปรับปรุงการดำเนินงานโดยปรับรูปแบบการจัดกิจกรรม/โครงการโดยจำกัดจำนวนผู้เข้าร่วมโครงการให้เป็นไปตามประกาศการควบคุมโรคระบาดเชื้อไวรัสโคโรนา (โควิด-19) และการถ่ายทอดองค์ความรู้ผ่านสื่อออนไลน์ เช่น

 1. [ปรับรูปแบบการถ่ายทอดองค์ความรู้ด้านศิลปวัฒนธรรมผ่านสื่อออนไลน์](https://artsandculture.mju.ac.th/goverment/20111119104834_artsandculture/Doc_25640709151227_920439.pdf) แก่นักศึกษา ชาวต่างประเทศ บูรณาการเข้ากับการเรียนการสอนของวิทยาลัยนานาชาติ ในรายวิชาการพัฒนาการท่องเที่ยวอย่างยั่งยืน โดยมีนักศึกษาชาวจีนร่วมเรียนรู้ จำนวน 72 คน

 2. [ปรับเปลี่ยนรูปแบบโดยการจัดทำเป็นวิดิโอถ่ายทอดองค์ความรู้ผ่านช่องทาง Youtube กองส่งเสริมศิลปวัฒนธรรม เช่น โครงการดำหัวผู้อาวุโสและอธิการบดีมหาวิทยาลัยแม่โจ้ ประจำปี 2563](https://www.youtube.com/watch?v=-nQ44XEYEzo&t=71s)

 3. มีการปรับรูปแบบการจัดโครงการ/กิจกรรมแบบ New Normal เช่น [พิธีเฉลิม
พระเกียรติเนื่องในโอกาสวันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ
พระบรมราชินี](https://artsandculture.mju.ac.th/wtms_newsDetail.aspx?nID=22772&lang=th-TH)

 **จุดเด่น**

* นักศึกษามหาวิทยาลัยแม่โจ้ โดยทีมลูกพระพิรุณคว้ารางวัลรองชนะเลิศ อันดับที่ 2 ในการประกวดดนตรีและการแสดงพื้นบ้าน ["รวมศิลป์ แผ่นดินสยาม"](https://artsandculture.mju.ac.th/wtms_newsDetail.aspx?nID=22959&lang=th-TH) ระดับประเทศ
* มหาวิทยาลัยมีการปรับเปลี่ยนรูปแบบการจัดโครงการ/กิจกรรมให้สอดคล้องกับสถานการณ์ปัจจุบันในการช่วยเหลือสังคม ชุมชน ดังนี้

 1. [โครงการ “ครัวอิ่มอุ่น แม่โจ้ ปันน้ำใจ สู้ภัยโควิด-19”](https://artsandculture.mju.ac.th/wtms_newsDetail.aspx?nID=22743&lang=th-TH) จัดอาหารสิ่งของช่วยเหลือ
ผู้ได้รับผลกระทบจากการระบาดโรคโควิด-19 เพื่อบรรเทาทุกข์ภัยครั้งนี้แจกทุกวัน เวลา 11.00 น.
วันละ 600 ชุด ตั้งแต่วันที่ 22-30 เมษายน  2563 ณ มหาวิทยาลัยแม่โจ้ ได้รับการสนับสนุนจากคณะกรรมการส่งเสริมกิจการมหาวิทยาลัย ศิษย์เก่าแม่โจ้ บุคลากรในมหาวิทยาลัย ห้างร้าน และประชาชนทั่วไปร่วมกันสนับสนุนวัตถุดิบอาหาร และเครื่องอุปโภคบริโภค

 2. จัดกิจกรรม [“ร่วมแจกปันสุขในพิธีเผาศพไร้ญาติ”](https://artsandculture.mju.ac.th/wtms_newsDetail.aspx?nID=22800&lang=th-TH) ณ วัดลัฏฐิวัน (พระนอนขอนตาล)อำเภอแม่ริม จังหวัดเชียงใหม่ โดยนำข้าวห่อจำนวน 500 ห่อ และไข่ต้มจำนวน 1,000 ฟอง มอบให้กับ
ผู้ได้รับผลกระทบจากการระบาดโรคโควิด-19

 **จุดที่ควรปรับปรุง** คณะกรรมการได้วิเคราะห์จากผลการดำเนินงานตามแผนรอบ 9 เดือน โครงการ/กิจกรรมขับเคลื่อนตัวชี้วัดตามแผนมีผลการดำเนินงานบรรลุเพียงร้อยละ 52.49

เพื่อให้การดำเนินงานบรรลุเป้าหมายที่ตั้งไว้คณะกรรมการมีข้อเสนอแนะ ดังนี้

 1. ควรเตรียมการวางแผนรูปแบบการจัดโครงการ/กิจกรรมเพื่อรองรับนักศึกษาช่วงเปิดเทอมในสถานการณ์โรคระบาดโควิด-19 เห็นควรให้จัดในรูปแบบ New Normal

 2. การจัดโครงการ/กิจกรรมที่ถ่ายทอดองค์ความรู้ในรูปแบบสื่อออนไลน์ ยังขาดระบบการประเมินผู้เข้าใช้บริการ ควรมีแบบทดสอบหลังการเรียนรู้ผ่านสื่อออนไลน์

 3. ในการกำหนดทิศทางการดำเนินงานตามแผนทำนุบำรุงศิลปวัฒนธรรม มหาวิทยาลัยแม่โจ้ ประจำปีงบประมาณ พ.ศ. 2564 ควรมีการวางแผนรูปแบบการจัดโครงการ/กิจกรรมให้สอดคล้องกับสถานการณ์เพื่อรองรับการระบาดของโรคต่าง ๆ ในอนาคต

 ในการกำกับติดตามผลการดำเนินงานตามแผนปฏิบัติการทำนุบำรุงศิลปวัฒนธรรม ประจำปีงบประมาณ พ.ศ. 2563 รอบ 12 เดือน (1 ตุลาคม 2562 – 30 กันยายน 2563) โดยการนำข้อเสนอแนะจากคณะกรรมการ รอบ 9 เดือน มาปรับปรุงการดำเนินงานตามแผน รอบ 12 เดือน สามารถขับเคลื่อนให้ตัวชี้วัดบรรลุตามเป้าหมายที่ตั้งไว้ ดังนี้

**สรุปประเมินค่าเป้าหมาย**

**แผนทำนุบำรุงศิลปวัฒนธรรม มหาวิทยาลัยแม่โจ้ ประจำปีงบประมาณ พ.ศ. 2563**

**ขับเคลื่อนประเด็นยุทธศาสตร์มหาวิทยาลัยที่ 5** : เป็นศูนย์รวมแหล่งเรียนรู้และถ่ายทอดศิลปวัฒนธรรม ภูมิปัญญาท้องถิ่น

**เป้าประสงค์ที่ 5.1** : การดำรงศิลปวัฒนธรรม ภูมิปัญญาท้องถิ่น และวัฒนธรรมการเกษตร

| **กลยุทธ์** | **หน่วยนับ** | **เป้าหมาย** | **ผลการดำเนินงาน** | **บรรลุเป้าหมาย** |
| --- | --- | --- | --- | --- |
| 1.ส่งเสริมให้นักศึกษาและบุคลากร ได้สืบสานประเพณีและวัฒนธรรมภูมิปัญญาท้องถิ่น |
| ตัวชี้วัด 1.1 ร้อยละความสำเร็จของตัวชี้วัดในแผนทำนุบำรุงศิลปวัฒนธรรม | ร้อยละ | 80 | 94.73 | 100% |
| 2. พัฒนากิจกรรมทำนุบำรุงศิลปวัฒนธรรมให้สอดคล้องกับอัตลักษณ์ของมหาวิทยาลัยและการมีส่วนร่วมของทุกภาคส่วน |
| ตัวชี้วัด 2.1 จำนวนโครงการที่นำองค์ความรู้ด้านศิลปวัฒนธรรม ภูมิปัญญาท้องถิ่น วัฒนธรรมการเกษตรและสิ่งแวดล้อมไปใช้ประโยชน์ | โครงการ | 5 | 9 | 100% |
| 3. พัฒนาและจัดกิจกรรมประชาสัมพันธ์ให้นักศึกษา ประชาชนเข้าเยี่ยมชมฐานเรียนรู้ด้านศิลปวัฒนธรรม วัฒนธรรมการเกษตรและสิ่งแวดล้อม |
| ตัวชี้วัด 3.1 จำนวนผู้เข้าชมฐานเรียนรู้ด้านศิลปวัฒนธรรม ภูมิปัญญาท้องถิ่น วัฒนธรรมการเกษตรและสิ่งแวดล้อม | คน | 2,500 | 2,954 | 100% |
| 4. พัฒนารูปแบบในการจัดกิจกรรม/โครงการด้านทำนุบำรุงศิลปวัฒนธรรม และวัฒนธรรมการเกษตรให้น่าสนใจและทันสมัย |
| ตัวชี้วัด 4.1 จำนวนนักศึกษาต่างชาติ และชาวต่างชาติที่ได้รับการเรียนรู้ศิลปวัฒนธรรมล้านนา หรือวัฒนธรรมการเกษตร | คน | 200 | 239 | 100% |
| 5. ส่งเสริมและสนับสนุนให้งานทำนุบำรุงศิลปวัฒนธรรมหรือวัฒนธรรมการเกษตร มีการบูรณาการกับกิจกรรมนักศึกษา การเรียน การสอนและการวิจัย |
| ตัวชี้วัด 5.1 ร้อยละโครงการหรือกิจกรรมที่มีการบูรณาการเข้ากับพันธกิจอื่น | ร้อยละ | 80 | 83.33 | 100% |
| **ร้อยละค่าเฉลี่ยผลการดำเนินงานบรรลุเป้าหมาย** | **100%** |

 ขับเคลื่อนตัวชี้วัดในแผนพัฒนาการศึกษามหาวิทยาลัยแม่โจ้ ระยะที่ 12 (พ.ศ. 2560-2564)ฉบับปรุงปรุง และแผนปฏิบัติการมหาวิทยาลัยแม่โจ้ ประจำปีงบประมาณ พ.ศ. 2563 บรรลุวัตถุประสงค์ตามตัวชี้วัด มีผลการดำเนินงานดังนี้

|  |
| --- |
| **ประเด็นยุทธศาสตร์ที่ 5 :** การเป็นศูนย์รวมแหล่งเรียนรู้และถ่ายทอดศิลปวัฒนธรรม ภูมิปัญญาท้องถิ่น |
| **เป้าประสงค์ที่ 5.1 :** การดำรงศิลปวัฒนธรรม ภูมิปัญญาท้องถิ่น และวัฒนธรรมการเกษตร |
| **ตัวชี้วัดและค่าเป้าหมาย** |
| **ตัวชี้วัด** | **หน่วยนับ** | **ค่าเป้าหมาย** | **ผลการดำเนินงาน** | **บรรลุเป้าหมาย** |
| 5.1.1 ร้อยละความสำเร็จของตัวชี้วัดในแผนทำนุบำรุงศิลปวัฒนธรรม | ร้อยละ | 80 | 94.73 | ✓ |
| 5.1.2 จำนวนผู้เข้าชมศูนย์เรียนรู้วัฒนธรรมอัตลักษณ์วิถีเกษตร วิถีแม่โจ้ | คน | 2,500 | 2,527 | ✓ |
| 5.1.3 จำนวนนักศึกษาต่างชาติและชาวต่างชาติที่ได้รับการเรียนรู้ศิลปวัฒนธรรมล้านนา หรือวัฒนธรรมการเกษตร | คน | 200 | 239 | ✓ |
| 5.1.4 ร้อยละของโครงการหรือกิจกรรมที่มีการบูรณาการเข้ากับพันธกิจอื่น | ร้อยละ | 80 | 89.47 | ✓ |

ผลการประเมินตามแผนทำนุบำรุงศิลปวัฒนธรรม มหาวิทยาลัยแม่โจ้ ประจำปีงบประมาณ
พ.ศ. 2563 รอบ 12 เดือน (ระหว่างวันที่ 1 ตุลาคม 2562 – 30 กันยายน 2563) [ผลการประเมินตามแผนประกอบไปด้วยตัวชี้วัดตามกลยุทธ์ จำนวน 5 ตัวชี้วัด มีภาพรวมผลการดำเนินงานตามตัวชี้วัดเฉลี่ยร้อยละ 100 (ระดับความสำเร็จ เท่ากับ 5 จากคะแนนเต็ม 5)](https://artsandculture.mju.ac.th/goverment/20111119104834_artsandculture/Doc_25640528171445_986186.pdf) ในการกำกับติดตามผลการดำเนินงานตามแผน รอบ 12 เดือน เมื่อวันที่ 23 กันยายน 2563 ณ ห้องประชุมโรงอาหารเทิดกสิกร(ชั้น 2) มหาวิทยาลัยแม่โจ้ คณะกรรมการได้มีการดำเนินการวิเคราะห์กระบวนการกำกับติดตาม เพื่อให้ผลการดำเนินงานเกิดประสิทธิภาพลดความเสี่ยงผลการดำเนินงานไม่เป็นไปตามเป้าหมาย จึงมีมติให้ปรับปรุงกระบวนการกำกับติดตามผลการดำเนินงาน ในปีงบประมาณ พ.ศ. 2564 โดยมอบหมายให้กองส่งเสริมศิลปวัฒนธรรมเพิ่มกระบวนการในการกับติดตามผลการดำเนินงาน จากเดิมกำกับติดตามผลการดำเนินงาน รอบ 6 เดือน 9 เดือน และ 12 เดือน **เพิ่มเป็น** กำกับติดตามผลการดำเนินงาน รอบ 3 เดือน 6 เดือน 9 เดือน และ 12 เดือน

จากผลการดำเนินงานทุกหน่วยงานได้ดำเนินการปรับปรุงรูปแบบในการจัดโครงการ/กิจกรรม
ตามสถานการณ์ปัจจุบัน ส่งผลให้การดำเนินงานบรรลุตัวชี้วัดตามเป้าหมายที่ตั้งไว้ เพื่อเป็นการพัฒนา
งานด้านทำนุบำรุงศิลปวัฒนธรรมของมหาวิทยาลัยในปีงบประมาณ พ.ศ. 2564 คณะกรรมการมีได้มีข้อเสนอแนะ ดังนี้

 **จุดเด่น** มีการปรับปรุงการจัดโครงการ/กิจกรรมในรูปแบบ New Normal และรูปแบบเผยแพร่ผ่านสื่อออนไลน์ โดยมีระบบกลไกในการเข้าร่วมโครงการ/กิจกรรมที่เสนอผ่าน Youtube ของนักศึกษาด้วยระบบ [Froms.office.com](https://artsandculture.mju.ac.th/goverment/20111119104834_artsandculture/Doc_25640518162634_432565.pdf) ในการประเมินผู้เข้าใช้บริการ และพัฒนาเว็บไซต์ [http://www.museum.
mju.ac.th/](http://www.museum.mju.ac.th/) ให้เป็นแหล่งข้อมูลในการเผยแพร่ด้านการเกษตร หรือวัฒนธรรมเกษตรล้านนา มีการนำเสนอข้อมูลในรูปแบบภาษาไทย ภาษาอังกฤษ และภาษาจีน ให้ชาวต่างชาติได้เข้าถึงข้อมูลโดยไม่เสี่ยงต่อการติดเชื้อเป็นไปตามนโยบายของรัฐบาล เป็นการขับเคลื่อนพันธกิจด้านทำนุบำรุงศิลปะและวัฒนธรรมให้สอดคล้องกับวิสัยทัศน์ของมหาวิทยาลัยที่มุ่งสู่การเป็นมหาวิทยาลัยชั้นนำที่มีความเป็นเลิศทางการเกษตรในระดับนานาชาติ

 **จุดที่ควรปรับปรุง**

 1. ในการเผยแพร่องค์ความรู้ผ่านสื่อออนไลน์ ยังมีผู้เข้าใช้บริการจำนวนน้อย ควรมีการ
วางแผนการประชาสัมพันธ์ให้ผู้เข้าชมเข้าถึงข้อมูลสื่อออนไลน์เพิ่มมากขึ้น ควรมีการบูรณาการเข้ากับการเรียนการสอนเพื่อเพิ่มช่องทางในการประชาสัมพันธ์ ควบคู่ไปกับสำรวจช่องทางการใช้สื่อออนไลน์ของกลุ่มเป้าหมาย และทำการประเมินผลช่องทางในการสื่อสาร เพื่อให้การประชาสัมพันธ์การเผยแพร่องค์ความรู้ผ่านสื่อออนไลน์เกิดประสิทธิภาพสูงสุด และตรงตามความต้องการของกลุ่มเป้าหมาย ต่อไป

 2. ควรพัฒนาโดยระบบกลไกในการเข้าร่วมโครงการ/กิจกรรมที่เสนอผ่านสื่อออนไลน์ให้รองรับความต้องการของนักศึกษาต่างชาติ หรือนักท่องเที่ยวชาวต่างชาติ เพื่อเพิ่มประสิทธิ์ภาพในการถ่ายทอดองค์ความรู้ผ่านสื่อออนไลน์ ในการขับเคลื่อนวิสัยทัศน์ด้านทำนุบำรุงศิลปวัฒนธรรม มหาวิทยาลัยแม่โจ้ให้เป็นศูนย์รวมแหล่งเรียนรู้และถ่ายทอดศิลปวัฒนธรรม ภูมิปัญญาท้องถิ่นในระดับนานาชาติ

 **แนวทางการแก้ไข**

 ในปีงบประมาณ พ.ศ. 2564 กองส่งเสริมศิลปวัฒนธรรม จะดำเนินการบูรณาการเผยแพร่องค์ความรู้ผ่านสื่อออนไลน์เข้ากับการเรียนการสอน และดำเนินการสำรวจเก็บรวบรวมข้อมูลการเข้าถึงสื่อออนไลน์ของกลุ่มเป้าหมาย และทำการประเมินเพื่อพัฒนาช่องทางในการการประชาสัมพันธ์

 ในการพัฒนาระบบกลไกการเข้าร่วมโครงการ/กิจกรรมที่เสนอผ่านสื่อออนไลน์ให้รองรับความต้องการของนักศึกษาต่างชาติ หรือนักท่องเที่ยวชาวต่างชาติ เพื่อเพิ่มประสิทธิภาพในการเผยแพร่องค์ความรู้ผ่านสื่อออนไลน์ กองส่งเสริมศิลปวัฒนธรรม จะดำเนินการร่วมกับวิทยาลัยนานาชาติ กองพัฒนานักศึกษา โดยบรรจุแผนการดำเนินการในแผนทำนุบำรุงศิลปวัฒนธรรม มหาวิทยาลัยแม่โจ้ ประจำปีงบประมาณ พ.ศ. 2564 ต่อไป

**ผลการประเมินตนเอง ระดับ 4** : Adequate as Expected